Kurac

:*Ovo je članak o poreklu i upotrebi reči „kurac“. Ukoliko ste tražili članak o polnom organu, pogledajte članak [[penis]]*.

**Kurac** je vulgarna srpskohrvatska reč za muški polni organ, odnosno penis. Pored osnovnog značenja javlja se u sastavu velikog broja psovki i žargonskih izraza, kao i u srpskim narodnim pesmama.

## Poreklo reči

Reč *kurac* vodi poreklo od praslovenske reči ***kur***, odnosno njene umanjenice *[[:wikt:en:Reconstruction:Proto-Slavic/kurьcь|kurьcь]]*, koja je bila naziv za petla, a njeni tragovi javljaju se u mnogim slovenskim jezicima. Pretpostavlja se da je ponašanje petla imalo asocijacije na seks, pa se naziv ove životinje preneo na muški polni organ i u druge indoevropske jezike: engleski,[a] španski,[b] francuski,[c] kao i u većinu skandinavskih jezika.

## U rečnicima
Reč se javlja u *[[Srpski rječnik|Srpskom rječniku]]* Vuka Stefanovića Karadžića, iz 1818. ali je kasnije izbačena „kao nešto što se ne sme ni spominjati“. Na primer, *Rečnik Matice srpske i Matice hrvatske* (u šest tomova) iz 1968. ne navodi čak ni „pristojne“ izraze za ovu reč. *[[Rečnik savremenog beogradskog žargona]]*, Borivoja i Nataše Gerzić iz 2002. navodi 34 izraza i još desetak izvedenica ove reči. 
Reč se pojavljuje kao odrednica u *[[Rečnik sinonima|Rečniku sinonima]]* Pavla Ćosića i saradnika iz 2008. i za nju je navedeno tridesetak sinonima.

## U žargonu
Primeri i značenja nekoliko žargonskih izraza u kojima se pominje reč *kurac*:

## U narodnim srpskim pesmama
}
|}
Reč *kurac* pominje se u velikom broju erotskih narodnih srpskih pesama, čijim se sakupljanjem bavio Vuk Stefanović Karadžić. Zbirka ovih pesama pod nazivom *Osobite pjesme i poskočice* objavljena je tek 1974. koju je *samo za naučnu upotrebu* štampala Srpska akademija nauka i umetnosti. Poznatije izdanje pod nazivom *[[Crven ban]]* izašlo je 1979. godine i izazvalo burne reakcije. Neke od pesama u kojima se reč *kurac* eksplicitno pominje su: *[[s:Ni raja ni kraja|Ni raja ni kraja]]*, *[[s:Mara i govedari|Mara i govedari]]*, *[[s:Mala djevojka|Mala djevojka]]*, *[[s:Nije trava|Nije trava]]*, *[[s:Mlad delija|Mlad delija]]*...

## Na Haškom sudu
Na suđenju Slobodanu Miloševiću pred Međunarodnim krivičnim sudom za bivšu Jugoslaviju tužilac Džefri Najs zatražio je od svedoka Vojislava Šešelja da pročita kraj rečenice u tekstu iz svojih novina. Prvo je sam pročitao nekoliko reči, a onda od Šešelja zatražio da rečenicu pročita do kraja. Šešeljev odgovor je bio: „Što niste sve pročitali, gospodine Najs, vi lepše čitate? Na kraju sam rekao: Vi svi pripadnici Sekretarijata Haškog tribunala možete samo da prihvatite da mi popušite kurac“.

## U muzici
* *[[Kurac, pička, govno, sisa]]* je naziv albuma Ramba Amadeusa iz 1993. Na njemu se nalazi pesma pod naslovom *K.P.G.S. (Oda radosti)* koja počinje dijalogom između Ramba Amadeusa i Horta Heraklita, gde ovaj drugi izražava mišljenje da su osnovna četiri elementa koja su stvorila svet: *voda*, *vazduh*, *zemlja* i *vatra*. Na to mu Rambo odgovara da su ta četiri elementa zapravo: *kurac*, *pička*, *govno*, *sisa*, i ove četiri reči u različitim intonacijama ponavlja sve do kraja pesme.
* *Zašto uvek kurcu sviram?* je naziv pesme *[[Riblja čorba|Riblje Čorbe]]* sa albuma Ovde.
* *Živi kurac* je naziv albuma *[[Let 3|Leta 3]]*.

## Ekvivalenti u drugim jezicima
* portugalski: o *[[:pt:Caralho|caralho]]*
* španjolski: el *[[:es:Carajo|carajo]]* / la *polla*
* francuski: la *[[:fr:Bite|bite]]*
* italijanski: il *[[:it:Cazzo|cazzo]]*
* ruski: *[[:ru:Хуй|хуй]]*
* češki: *čurák*
* poljski: *kutas*
* slovački: *kokot*
* albanski: *kar* / *karuc*
* engleski: the *[[:en:Cock|cock]], the [[:en:Dick|dick]]*
* nemački: der *[[:de:Schwanz|Schwanz]]*
* danski: *pik*
* mađarski: *fasz*
* tajlandski: *[[:th:ควย|ควย]]* (*kuay*)
* turski: *yarak* / *sik*
* perzijski: دیک (*kir*)
* arapski: زُبّ (*zeb*)
* kineski: 屌 (*diǎo*) / 闝 (lìn)
* japanski: ちんちん (ćinćin) / チンコ (ćinko)

## Napomene


 **[[#inlinea|^]]** **cock**: Dictionary.com, vidi pod tačkama 1. i 5. 
 **[[#inlinea|^]]** **polla** i **pollo**: Spanish Slang Dictionary , odrednica *polla* 
 **[[#inlinea|^]]** **le cock**: iščezao u tom značenju, a zamenilo ga je *la bite*



## Izvori

## Vanjske veze

* Kurac na rečniku slenga Vukajlija
* Kurac na rečniku slenga Urban Dictionary